**III. HÁZI BAJNOKSÁG**

**(The Best Show)**

**Időpont: 2018. február 24.**

**Helyszín: Akropoleisz Rúdtánc és Légtorna Stúdió**

**Nevezési díj: 2500 Ft (több kategória esetén 2000 Ft) befizetési határidő: 2018. február 10.**

**Nevezési határidő: 2018. február 10.**

***1/ Légtornaeszközök***

1/1 Karika (Aerial Hoop): A versenykarika anyaga acél.

1/2 Aerial Silk: anyaga a versenyzők által megszokott rugalmasságú szalag.

1/3 Trapéz: anyaga a versenyzők által megszokott vastagságú rúd

Mindenkinek lehetőség van a helyszínen biztosított eszközök közül választani vagy saját, hozott eszközön bemutatni a gyakorlatát.

1/4 Felfüggesztés magassága: a versenyzőnek megfelelően kell beállítani, a maximális felfüggesztési lehetőség 5 m.

1/5 Felfüggesztés karika esetén:

* egy pontos
* két pontos

a versenyző igényei szerint

***2/ Rúd:***

két króm felületű, 45mm átmérőjű, 4 m magasságú rúdon mutathatják be gyakorlatukat a versenyzők, melyek közül az egyik fix, a másik forgó.

2/1. A rudak tisztítása

* A versenyzők saját maguknak készítik elő a rudakat. (törlés és magnéziázás)
* A tisztításhoz szükséges anyagot, rongyokat, és csúszás gátló anyagot minden versenyző saját magának köteles biztosítani.

***3/ Előadó terület:***

3/1 A légtornász eszköz körül – a stúdió adottságai szerint – min. 2 m távolságban üres teret biztosítunk, a gyakorlat alatt szivacs használata engedélyezett, ha a versenyző úgy kéri.

3/2 A rudak távolsága egymástól : kb.3 m

***4/ A koreográfia és zene***

Minden korcsoportban az időtartam 3 perc

A zene:

1. Nem tartalmazhat trágár kifejezéseket, ezen kívül bármilyen stílus képviseltetheti magát, ez által különböző tánc stílusok bontakozhatnának ki, ezzel is sokszínűbb maradhat a sportág. A választott zene beküldési határideje: 2018. február 17. A zeneszám címét és előadóját a jelentkezési lapon kérjük feltüntetni! Ha egy kategórián belül ketten ugyan azt a zenét választották, akkor az a versenyző használhatja, aki a zenéjét előbb beküldte a verseny szervezőinek.
2. A zenét mind versenyző email-en keresztül köteles elküldeni mp3 formátumban a szervezőknek és köteles magával hozni pendrive-n a versenyre!

***5/ Korcsoportok:***

Ifjúsági: 8-17

Felnőtt: 18-

A nevezések beérkeztével a korcsoportok további osztásáról dönthetünk.

***6/ Egyéni szám:***

Légtornász versenyszám esetén egy eszközön bemutatott kűr (80% eszköz, 20% talaj).

Rudas versenyszám esetén kötelező a fix és forgó rúd használata (40% forgó 40%statikus, 20% talaj)

***7/ Duó szám:***

Karika ás silk versenyszám esetén egy vagy két eszköz használható, melyen kötelező szinkron elemeket (lehet ellentétes irányú is, egymás mellett vagy egymás felett) és páros gyakorlatokat (letartás, egyensúlyozás stb.) bemutatni

Rudas versenyszámnál egyik fix, másik forgó rúd, a versenyzőknek szinkron, egyensúlyi, páros letartás és támogatott partner elemeket kell a rudakon bemutatni.

***8/ Versenyzés feltételei:***

1. A házi Bajnokságra bármely Stúdió tanítványai jelentkezhetnek, akik legalább három hónapja, rendszeresen edzéseken vesznek részt.
2. Érvényes sportorvosi igazolás bemutatása kötelező a regisztráció során, vagy egy aláírt nyilatkozat, melyben a versenyző kijelenti, (kiskorúaknál a szülő), hogy a versenyző egészségügyi állapota kifogástalan, versenyzésre, sportolásra alkalmas. Ennek felmutatása a helyszínen történik.
3. A verseny kiírástól függően a nevezési díj határidőn belüli kifizetése: 2018. február 10.
4. Jelentkezési lap kitöltése, és határidőn belüli beküldése (akropoleisz@gmail.com), a verseny rendezőjéhez: 2018. február 10.
5. A versenyen mindenki saját felelősségére vesz részt.

***9/ Nevezési díj fizetése:***

Egy kategórában való nevezés esetén fejenként 2500 Ft, tehát duó esetében 2500+2500= 5000 Ft

Amennyiben valaki több versenyszámban is szeretne indulni, úgy kedvezményesen 2000 Ft/kategória nevezési díj ellenében teheti meg.

A nevezési díjat a stúdiónkban **személyesen**, vagy átutalással **bankszámlájára kérjük eljuttatni**:

Arial Arts Move Kft.10400951-50526681-65531001 (K&H Bank)

**Megjegyzésben kérjük feltüntetni, hogy "HB" és a jelentkező nevét!**

***10/ Bírói testület***

A stúdió vezetősége és edzői

***11/ Az értékelés***

A versenyzők nem helyezésekért indulnak, hanem az alábbi címek kiérdemléséért:

* Legjobb 18 év alatti előadó
* Legjobb 18 év feletti előadó
* Legszórakoztatóbb előadó
* Legjobb történet
* Legtisztább gyakorlat
* Legerősebb gyakorlat
* Legszebb kosztüm
* Leghajlékonyabb versenyző
* Legkecsesebb versenyző

A jelentkezők létszámától függően az elismerések száma növekedhet, illetve csökkenhet.

***12/ A versenyzőkre vonatkozó szabályok***

12/1. A versenyzőnek joga van

a) A szabályokban előírtak szerint, annak értelmében, pontosan és egyenlően értékeltnek lenni.

b) Magnéziát használni a rúdon.

c) Rendelkezni 30 mp idővel az eszközről történő leesést követően.

d) Beszélni az edzőjével, az eszközről történt leesését követően rendelkezésére álló időben.

e) Tiszta, előkészített, ellenőrzött eszközökön bemutatni a gyakorlatát

f) A versenyző – a stúdió adottságaiból adódóan – korlátozott számban hívhat nézőket. A versenyzőkre jutó vendégszámot a versenyre jelentkezők számától teszi függővé a szervező, melyről a verseny előtt egy héttel fogja tájékoztatni a résztvevőket.

g) A versenyen saját felelősségére vesz részt.

12/2. A versenyzők feladatai

*12/2/1. Általánosságok*

a) Köteles megkezdeni gyakorlatát, ha a zenéje megszólal. Ha nem az Ő zenéje szólal meg, nem köteles megkezdeni a gyakorlatát, viszont amennyiben azt megkezdte, úgy azt köteles befejezni. Ugyan ez a szabály érvényes a zenelejátszás során esetlegesen bekövetkezett technikai hiba során is.

b) Gyakorlatát befejezve, a versenyző el kell, hogy hagyja a színpadot.

d) Tartózkodnia kell a verseny késleltetésétől: túlzottan hosszú ideig a színpadon maradástól, gyakorlata végeztével, a színpadra való ismételt vissza meneteltől, visszaélni a jogaival vagy barátságtalanul viselkedni a többi résztvevővel.

e) Tartózkodnia kell minden fegyelmezetlenségtől, vagy bántó magatartástól, ami a többi résztvevő érdekeit sértheti.

f) Köteles az eredmény-hirdetésen részt venni, megfelelő versenyszerelésben.

*12/2/2. Versenyöltözék*

12/2/2/1 Nők öltözéke:

a) A versenyző köteles az előírásoknak megfelelő két részes vagy egy részes ruhát viselni.

b) A ruházat kivágása (dekoltázsa) elöl megfelelő legyen; nem lehet mélyebb, mint a szegycsont közepe.

c) Az alsó rész (sportnadrág) kivágása nem haladhatja túl az ágyék vonalát, a nemi jelleget teljes mértékben fednie kell.

e) A versenyzőnek tartózkodnia kell az ékszerviseléstől, (nyaklánc vagy karkötő, testpiercing). Mindössze pici fülbevaló (stift) engedélyezett.

f) Tilos tangában lenni.

12/2/2/2 Férfiak öltözéke:

1. Az alsó rész (sportnadrág) kivágása nem haladhatja túl az ágyék vonalát, a nemi jelleget teljes mértékben fednie kell.
2. Engedélyezett a mellény, de annak levétele nem
3. Engedélyezett a hosszú nadrág, de annak levétele nem. (ha hosszú nadrágban kezdte a gyakorlatát, akkor abban is kell abbahagynia.
4. Férfiak nem sminkelhetnek, kivéve a elmezhez tartozó arcfestést.

12/2/2/3. Egyéb kiegészítők:

Használhatók kiegészítők (kalap, köpeny, jelmez, amit később esetleg levesz a versenyző, szék, lepel, kendő, szárnyak….) a felsoroláson felüli eszközöket (fotóval, leírással) email-en keresztül engedélyeztetni kell. Határidő: 2018. február 10.

12/2/3. Smink és haj

a) A hajat nem kell összefogni, de nem szabad, hogy megzavarja az előadást a haj nyakról, vagy arc elöl való elsöprése.

b) A fiatalabb korcsoportok sminkje csak a természetes tulajdonságokat hangsúlyozhatja és ezért csak halványan alkalmazható. Az egyetlen kivétel ez alól a szabály alól, ha a téma teszi indokolttá, és az egyáltalán nem csábító természetű; például dzsungel zene és koreográfia. Itt a témával kapcsolatos sminket megengedik, de az sem lehet túlzó.

c) A smink a felnőtt nőknek engedélyezve van, hogy ezzel is tükrözzék előadásukat. A smink tartalmazhat pl.: műszempillákat, díszítéseket, strasszokat. Tilos bármilyen fajta testfestéket használni.

***13/ Kizárás - Diszkvalifikáció***

A sportolót kizárhatják a versenyből, ha a verseny alatt vagy után megszegi a szabályokat.

A sportoló kizárható a versenyről, ha elköveti a következő szabálysértések valamelyikét:

1. Megszegi az etikai kódexet.
2. Jelentkezési lapon hamis információ megadása.
3. Sportszerűtlen viselkedésért.
4. A ruházat eltávolításáért.
5. Erotikus stílusú koreográfiáért (pl.: Test szuggesztív simogatása, mell cirógatása, csípő, mell rázása. A testhullámok nem tartoznak bele a fentiekbe).
6. Ha negatívan nyilatkozik valaki a rúdtáncról, a légtornáról a közönségnek vagy a médiának.
7. Ha nyilvánosan kritizálja az eredményt, a bírókat, a sportolókat, vagy a bíráskodást.
8. Szabályok és rendelkezések megszegése.
9. Tudatmódosító szerek hatása alatt állás esetén.

***14/ Egyéb rendelkezések***

* A szervezők nem vállalnak anyagi felelősséget a verseny időtartama alatt bekövetkezett balesetekért.
* A szervezők a verseny időtartama alatt elveszett, eltűnt tárgyakért, értékekért anyai felelősségvállalással nem tartoznak.
* Fotók és videók készítése csak vaku nélkül engedélyezett. A versenyen dolgozó fotós és videós anyagai elérhetőek lesznek az esemény Facebook oldalán.
* A stúdióban hagyott értékekért a szervezők nem vállalnak felelősséget.